ඊස් ප්‍යාර් කෝ ක්‍යා නාම් දූන්?

ඊස් ප්‍යාර් කෝ ක්‍යා නාම් දූන්? (සිංහල: මේ ප්‍රේමයට මා දෙන නම කුමක් ද?) යනු 2011 ජූනි 6 සිට 2012 නොවැම්බර් 30 දක්වා ස්ටාර් ප්ලස් නාළිකාව ඔස්සේ සතියේ දිනවල විකාශය කෙරුණු ඉන්දියානු දිනපතා සෝප් ඔපෙරාවකි. මෙම කතාමාලාව විස්ථාපනය කරමින් කාලි - ඒක් පුනාර් අවතාර් යන්න විකාශය විය. නොයෙකුත් භාෂාවන්ට හඬකැවුණු මෙම කතාමාලාව දෙමළ බසින් ඉදු කාදලා? යනුවෙන් නම්කෙරිණි. මීට අමතරව තෙලිඟු බසින් චුප්පුලු කලිසිනා ෂුභාවේලා යනුවෙන් ද, මලයාලම් බසින් මෞනම් සම්මාධම් යනුවෙන් ද, තුර්කි බසින් බිර් ගරිප් අස්ක් යනුවෙන් ද විකාශය විය. බෙංගාලි බසින් බොජ්හේනා සේ බොජ්හේනා නම් වූ මෙය, අරාබි බසින් මෙන් නස්රා තාන්යා ලෙස ද, වියට්නාම් බසින් Mối Tình Kì Lạ ලෙස ද, ප්‍රංශ බසින් La Promesse යනුවෙන් ද විකාශය කෙරිණි. ශ්‍රී ලංකාවේ ශක්ති ටීවී නාළිකාව විසින් දෙමළ හඬකැවූ ඉදු කාදලා? කතාමාලාව සිංහල උපසිරැසි සහිතව විකාශය කරන ලදී‍.

2013 අගෝස්තු 26 දින මෙම කතාමාලාව ඇසුරෙන් නිපදවූ ඊස් ප්‍යාර් කෝ ක්‍යා නාම් දූන්?...ඒක් බාර් ෆිර් (සිංහල: මේ ප්‍රේමයට මා දෙන නම කුමක් ද?... නැවත වරක්) නැමැති කතාමාලාව විකාශය ආරම්භ විය. අවිනාශ් සච්දේව් (ශ්ලෝක් අග්නිහෝත්‍රි) සහ ශ්‍රේනු පරිඛ් (ආස්තා ශ්ලෝක් අග්නිහොත්‍රි) විසින් මෙහි ප්‍රධාන චරිත නිරූපණය කරන ලදී. කෙසේනමුත් මෙම කතාමාලාවට පෙර කතාමාලාවේ අරුමය අභිබවා යා නොහැකි විය. වසර 2ක් පුරා විනාශය වූ මෙම දෙවන කතාමාලාව 2015 ජූනි 13 දින විකාශය අවසන් විය.

2015 නොවැම්බර් 24 දින, මුල් කතාමාලාව සිහිපත් කිරීම සඳහා හොට්ස්ටාර් ආයතනය විසින් කථාංග 1ටකින් යුත් මෙහි අවසන් වෙබ් කතාමාලාවක් මුදාහරින ලදී. මෙය ඔවුන් එකට සිටි වසර තුන පිළිබඳ වේ. එන්ටර්ටේන්මන්ට් මාෆියා විසින් මෙම කතාමාලාව නිෂ්පාදනය කෙරුණු අතර, බරුන් සොබ්ති සහ සනායා ඉරානි සුපුරුදු ලෙස මෙහි අර්නාව් සහ ඛුෂිගේ චරිත නිරූපණය කරති. පෙබරවාරි 3 දින වාර්තා සඳහන් කොට ඇත්තේ මෙම වෙබ් කතාමාලාව ලබාගත් ඉහළ ප්‍රේක්ෂක ප්‍රතිචාර හේතුවෙන් මෙහි මුල් කතාමාලාවේ වූ නළු පිරිසම යොදා ගෙන 2016 මාර්තු මස ස්ටාර් ප්ලස් නාළිකාව ඔස්සේ කථාංග 30කින් යුත් කතාමාලාවක් නිර්මාණය කිරීමට බලාපොරොත්තු වන බවයි.

කථාපුවත
කතාමාලාව ඇරඹෙන්නේ ලක්නව්හි ඛුෂි කුමාරි ගුප්තා සහ අර්නාව් සිං රයිසාදා මුණගැසීමෙනි. අර්නාව්ගේ සමාගම විසින් සංවිධානය කරනු ලබන නිරූපණ උත්සවයක විලාසිතා ගමනක යෙදෙන්නට යාමේ දී පය පැටලී ඛුෂි, අර්නාව්ගේ දෑත් මත ඇදවැටෙයි. මෙලෙසින් උත්සවය කඩාකප්පල් වෙයි. කටකතා පැතිරෙන්නට පටන් ගැනීමත් සමග ඛුෂි සහ ඇගේ සොයුරිය වූ පායල්, දිල්ලියෙහි සිය පිය පාර්ශ්වයේ නැන්දණියකගේ නිවස වෙත යයි. රයිසාදාවරුන් ජීවත් වන්නේ ද මෙම පෙදෙසෙහිමය.

ධනවත් දැඩි ව්‍යාපාරිකයකු වූ අර්නාව් සිය මවගේ සියදිවි නසාගැනීමෙන් පසු සිය දයාබර සොයුරිය වූ අංජලි හා ඇගේ මිත්‍යා දෘෂ්ටික සැමියා ෂ්‍යාම්, මනෝහාර් මාමා, මනෝරමා නැන්දණිය, මස්සිනා වූ ආකාශ් සහ මිත්තණිය වන දේව්‍යාණි සමග දිවි ගෙවයි. අනෙක් අතින් ඛුෂි පහළ මධ්‍යම පාන්තික න්‍යෂ්ටික පවුලක සිටි විනෝදකාමී තැනැත්තියකි. නොයෙකුත් අවස්ථාවල හමුවන මොවුන් දෙදෙනා එකිනෙකා සමග ගැටෙන අතර, අවසානයේ එකිනෙකා කෙරෙහි උනන්දු වන්නට වෙති.

මෙම කතාවේ සිටින ප්‍රධාන එදිරිවාදියා අර්නාව්ගේ මස්සිනා වූ ෂ්‍යාම් ය. ෂ්‍යාම් ඛුෂිව විවාහ කරගැනීමට අදහස් කරයි. සිය සොයුරියගේ විවාහය රැකගැනීම සඳහා ආකාශ් සහ පායල්ගේ විවාහ දිනයේ, අර්නාව් ඛුෂිව විවාහ කරගනියි. පසුව දෙදෙනා විසින් ෂ්‍යාම්ව පලවා හරිනු ලැබෙයි. ක්‍ර‍මයෙන් එකිනෙකා කෙරෙහි ප්‍රේමයෙන් බැ‍‍ඳෙන අර්නාව් සහ ඛුෂි විවාහ වී, සදා සතුටින් ජීවත් වෙති.

චරිත නිරූපණය

ප්‍රධාන චරිත
 බරුන් සොබ්ති, අර්නාව් සිං රයිසාදා  ලෙස(2011–12)
 සනායා ඉරානි සේගාල්, ඛුෂි කුමාරි ගුප්තා සිං රයිසාදා ලෙස (2011–12)

ආවර්තී චරිත

 විශේෂ් බන්සාල්, ආරව් සිං රයිසාදා ලෙස (2012)
 අක්ෂේ දොග්රා, ආකාශ් සිං රයිසාදා ලෙස (2011–12)
 දීපාලි පන්සාරේ, පායල් ගුප්තා සිං රයිසාදා ලෙස (2011–12)
 අභාස් මෙහ්තා, ෂ්‍යාම් මනෝහාර් ජා ලෙස (2011–12)
 දල්ජීත් කොවුර් භානොත්, අංජලි ෂ්‍යාම් ජා ලෙස (2011–12)
 සංජේ බත්‍රා, ශෂි ගුප්තා ලෙස (2011–12)
 තුහිනා වොහ්රා/ප්‍යුමෝරි මෙහ්තා, ගරිමා ශෂි ගුප්තා ලෙස (2011–12) 
 අභා පර්මාර්, මධුමති ගුප්තා ලෙස (2011–12)
 ජයශ්‍රී ටී., දේව්‍යානි රයිසාදා ලෙස (2011–12)
 උත්කර්ෂා නායික්, මනෝරමා රයිසාදා ලෙස (2011–12)
 රාජේශ් ජායිස්, මනෝහාර් රයිසාදා (අර්නාව්ගේ මාතෘ පාර්ශ්වීය මාමා) ලෙස (2011–12)
 කරන් ගොද්වානි, නන්ද් කිෂෝර් (NK) ලෙස (2011–12)
 මධුර නායික්, ශීතාල් කපූර් ලෙස (2012)
 සානා මක්බුල්, ලාවන්‍යා කාශ්‍යප් ලෙස (2011)
 රෝෂිනී රස්තෝගි, ඛුෂිගේ මිතුරිය ලෙස (2011)
 ස්වාති චිට්නිස්, සුභද්‍රා දේවි, අර්නාව්ගේ ආච්චි ලෙස (2012)
 ධිර්ති භාටියා, බබ්ලි ලෙස (2012)

නළුවරණය, නිෂ්පාදනය සහ බෙදාහැරීම
මෙම කතාමාලාව නිෂ්පාදනය සහ අධ්‍යක්ෂණය කරන ලද්දේ ගුල් ඛාන් විසින් 4 ලයන්ස් ෆිල්ම්ස් යන සන්නාමය ඔස්සේය. මුලින් මෙහි රංගනය සඳහා තෝරාගැනුණු කරන් සිං ග්‍රෝවර් සිය චිත්‍රපට දිවියේ අවශ්‍යතාවක් සඳහා ඉවත්වීම හේතුවෙන් බරුන් සොබ්ති ඒ වෙනුවට ආදේශ කෙරිණි. ප්‍රධාන කාන්තා චරිතය සඳහා මුලින් තෝරාගැනුණේ ශ්‍රද්ධා ආර්යා නැමැති නිළියයි. පසුව ඒ වෙනුවට සනායා ඉරානි තෝරාගැනිණි. දල්ජීත් කොවුර් භානොත්, දීපාලි පන්සාරේ සහ අක්ෂේ දොග්රා යන අය ප්‍රධාන චරිතවල සහායක චරිත සඳහා තෝරාගැනිණි. සෙසු සහායක නළුනිළියන් අතර ජයශ්‍රී ටී., තුහිනා වොහ්රා, අභා පාර්මාර්, උත්කර්ෂා නායික්, සන්ජේ බත්‍රා වැනන්නන් ද වේ. අභාස් මෙහ්තා සහ සානා මක්බුල් තෝරාගැනුණේ එදිරිවාදී චරිත සඳහා ය. පසුව, 2011 දෙසැම්බර් මස සානා නාට්‍යයෙන් ඉවත් විය.

අනුගාමී කෘති
2013දී, මෙම සෝප් ඔපෙරාවේ දෙවන කතාවාරය ලෙස ඊස් ප්‍යාර් කෝ ක්‍යා නාම් දූන්?...ඒක් බාර් ෆිර් (සිංහල: මේ ප්‍රේමයට මා දෙන නම කුමක් ද?... නැවත වරක්) යන නව කථාපුවතක් රැගත් කතාමාලාවක් විකාශය කෙරිණි. මෙහි ප්‍රධාන චරිත අවිනාශ් සච්දේව් (ශ්ලෝක් අග්නිහෝත්‍රි) සහ ශ්‍රේනු පරිඛ් (ආස්තා ශ්ලෝක් අග්නිහෝත්‍රි) විසින් නිරූපණය කරන ලදී.

2015දී, හොට්ස්ටාර් විසින් මුල් නළුනිළියන් සහ චරිත යොදාගෙන කථාංග අටකින් යුත් ඊස් ප්‍යාර් කෝ ක්‍යා නාම් දූන්? — ඒක් ජාෂ්න් නැමැති වෙබ් කතාමාලාවක් විකාශය කරන ලදී. මෙම කතාමාලාව අර්නාව් සහ ඛුෂිගේ විවාහයෙන් වසර තුනකට පසු කථාව නිරූපණය කළේය. මෙය නිෂ්පාදනය කරන ලද්දේ එන්ටර්ටේන්මන්ට් මාෆියා සමාගම විසිනි.

සම්මාන
 වර්ෂය  සම්මානය  ප්‍රවර්ගය  යෝජිතයා  ප්‍රතිඵලය 2012 ස්ටාර් පරිවාර් සම්මාන ප්‍රියතම නායා සදස්‍යා (පිරිමි) බරුන් සොබ්ති rowspan="6"  ප්‍රියතම ජෝඩි බරුන් සොබ්ති සහ සනායා ඉරානි ප්‍රියතම අන්තර්ජාතික ජෝඩ් බරුන් සොබ්ති සහ සනායා ඉරානි ප්‍රියතම මසේදාර් සදස්‍යා උත්කර්ෂා නායික් පියතම දුෂ්මන් අභාස් මෙහ්තා වඩාත් ජේත්තුකාර සදස්‍යා (පිරිමි) බරුන් සොබ්ති ප්‍රියතම නායා සදස්‍යා (කාන්තා) සනායා ඉරානි rowspan="4"  ප්‍රියතම බෙහෙන් දල්ජීත් කොවුර් භානොත් ප්‍රියතම පිතා   සන්ජේ බත්‍රා ප්‍රියතම බේටි සනායා ඉරානි සී ස්වර්ණ සම්මාන වසරේ මුහුණ  සනායා ඉරානි හොඳම නිළිය - ජනප්‍රිය සනායා ඉරානි ගෝලීය ඉන්දියානු චිත්‍රපට සහ ටීවී ගෞරව හොඳම නළුවා (ජනප්‍රිය) බරුන් සොබ්ති  හොඳම ජෝඩි බරුන් සොබ්ති සහ සනායා ඉරානි ඉන්දියානු රූපවාහිනී ඇකඩමි සම්මාන හොඳම නළුවා ජනප්‍රිය බරුන් සොබ්ති  හොඳම නිළිය ජනප්‍රිය සනායා ඉරානි ඉන්දියානු ටෙල්ලි සම්මාන ඍණාත්මක චරිතයක හොඳම නළුවා අභාස් මෙහ්තා  rowspan="2"  වසරේ රූපවාහිනී පෞරුෂත්වය බරුන් සොබ්ති හොඳම ති‍රයේ යුවළ බරුන් සොබ්ති සහ සනායා ඉරානි පීපල්'ස් චොයිස් අවෝඩ්ස් ඉන්ඩියා ප්‍රියතම රූපවාහිනී නාට්‍ය අධ්‍යක්ෂක බරුන් සොබ්ති  rowspan="2"  ප්‍රියතම වඩාත් හොඳින් පෙනෙන තිරයේ ජෝඩුව බරුන් සොබ්ති සහ සනායා ඉරානි 2013 ඉන්දියානු ටෙල්ලි සම්මාන ප්‍රධාන චරිතයක හොඳම නිළිය සනායා ඉරානි rowspan="4"  ඍණාත්මක චරිතයක හොඳම නළුවා අභාස් මෙහ්තා හාස්‍යජනක චරිතයක හොඳම නිළිය උත්කර්ෂා නායික් හාස්‍යාත්මක චරිතයක හොඳම නිළිය (ජූරියේ) උත්කර්ෂා නායික් 2016 ගාර්ව් රූපවාහිනී සම්මාන GARV ස්ක්‍රොල් බුහුමන් 4 පයන්ස් ෆිල්ම්ස්

විකාශය සහ ප්‍රතිනිර්මාණය
මෙම කතාමාලාව බොජ්හෙනා සේ බොජ්හෙනා සහ අරාගිනි වැනි අන්තර්ජාතික ප්‍රතිනිර්මාණයන් උත්ප්‍රේරණය කළේය. වියට්නාමය තුළ මෙම කතාමාලාව Mối tình kỳ lạ යන තේමාව ඔස්සේ HTV3 නාළිකාව මගින් විකාශය කෙරිණි. ජැමෙයිකාව තුළට එරට විකාශන නිදහස ඇති නාළිකා දෙකෙන් එකක් වූ CVMTV නාළිකාව ඔස්සේ ස්ට්‍රේන්ජ් ලව් යන නාමයෙන් මෙය විකාශය කෙරිණි. එය නැමිබියාව තුළ ද විකාශය විය. එය ඉංග්‍රීසි බසින් හඬකැවූ සංස්කරණයකි.

දෙමළ බසින් ඉදු කාදලා? යනුවෙන් හඬකැවුණු මෙය, තෙලිඟු බසින් චුප්පුලු කාලිසිනා ෂුභාවේලා යනුවෙන් ද, මලයාලම් බසින් මෞනම් සම්මාධම් යනුවෙන් ද, තුර්කි බසින් "බිර් ගරිප් අස්ක්" යනුවෙන් සහ අරාබි බසින් මෙන් නස්රා තාන්යා ලෙස විකාශය විය. ප්‍රංශ බිසින් හඬකැවුණු මෙම කතාමාලාව La Promesse යන නාමයෙන් විකාශය විය.

පිළිගැනීම
අර්නාව් සහ ඛුෂි වෙනුවන් නිමැවුණු "රබ්බා වේ" නැමැති පසුබිම් ගීතය නොමඳ ප්‍රේක්ෂක ආකර්ෂණයට ලක් විය. අර්නාව් සිං රයිසාදා චරිතය බෙහෙවින් ජනප්‍රිය වූ අතර, එමගින් බරුන් සොබ්ති කෙතරම් ප්‍රේක්ෂකාදරයට පාත්‍රවී ද කියතොත්, වරක් සොබ්ති කතාමාලාවෙන් ඉවත් වන බව නිවේදනය කළ විට ප්‍රේක්ෂකයෝ ඒ වෙනුවට කතාමාලාව අවසන් කිරීම උචිත බව ඉල්ලා සිටියෝ ය. සොබ්ති සහ සනායා ඉරානි කිහිප වරක්ම හොඳම යුවළ සම්මාන සඳහා ද නිර්දේශ වූහ.

මූලාශ්‍ර

බාහිර සබැඳි
 නිල වෙබ්අඩවිය 


Category:ඉන්දියානු රූපවාහිනී කතාමාලා
Category:ස්ටාර් ප්ලස් රූපවාහිනී කතාමාලා
Category:2011 ඉන්දියානු රූපවාහිනී කතාමාලා ඇරඹීම්
Category:2010 දශකයේ ඉන්දියානු රූපවාහිනී කතාමාලා
Category:රූපවාහිනී කතාමාලා
Category:2012 ඉන්දියානු රූපවාහිනී කතාමාලා අවසන් වීම්
Category:දිල්ලිය පසුබිමෙහි නිර්මාණය වූ රූපවාහිනී වැඩසටහන්